Locuitorii din zonă ne-au scris, ne-au sunat, ne-au transmis imagini video cum sistemul de canalizare al satului a refulat și tot ”rahatul” – românesc de această dată, a ieșit prin șanțurile din fața gospodăriilor.
”A doua Zi de Paști, un nou coșmar pentru noi. Fără apă în Noaptea de Înviere, în ziua de Paști. Astăzi nu poți ieși afară din casă de mirosul insuportabil. Veniți la Mânău să vedeți cum refulează canalizările făcute de Primăria Ulmeni în șanțuri. Avem un primar gospodar de miroase mai rău ca în cotețul porcilor aici la Mânău. O zi bună vă doresc” este unul dintre mesajele primite.
”Vechea poste cu moderna canalizare făcută de administrația locală. După ce în Noaptea de Înviere am rămas fără apă, în Ziua de Paști la fel, astăzi au refulat canalizările. Mizeria a ajuns până și în fântână. Noi nu am renunțat la ea cu toate că avem și apă de la rețea. Astăzi nu o mai putem folosi. E neagră și miroase îngrozitor” este un alt mesaj primit din Mânău.
Curios este faptul că acum în Maramureș sunt 24-25 de grade Celsius și nu a plouat de câteva zile. Cel mai probabil canalizarea s-a înfundat, dar deocamdată nimeni nu știe în ce zona.
Vă vom ține la curent cu evoluția situației.
CITEȘTE ȘI: